Eisini er veðurlagið hjá okkum rættiliga skiftandi. Tí skulu børnini altíð hava heit klæðir, regnklæðir og gummistyvlar at spæla úti í. Skiftiklæðir skulu børnini eisini hava við, t. v. s. eyka buksur, blusur, undirklæðir og sokkar. Av og á gera vit døgurða ella hava kalt borð-hetta verða tit nærri kunnaði um á boðtalvuni/bókini. Boðtalvan/bókin er úti í gongini. Hon verður nýtt til at skriva ymisk boð til foreldrini og at fortelja, hvat er hent gjøgnum dagin. Nøkur bjóða børnunum døgurða, meðan onnur bjóða okkurt leskiligt til millummála, t. d. frukt ella onkra køku. Tit eru tó altíð vælkomin at tosa við okkum um, hvørjar møguleikar tit hava, so vit í felag kunnu gera dagin so hugnaligan sum gjørligt. Eisini halda børnini tað vera stuttligt at bjóða børnunum heim í føðingardag. Vit sláa tunnu inni í stovuni. Jólahald Sum oftast er jólahaldið fyrst í desembur, og her eru foreldur og systkin vælkomin. Til jólahaldið undirheldur skúlabólkurin við t. d. Santa Lucia og sjónleiki, og vøggu/barnagarðsbørnini syngja nakrar sangir. Lagt verður upp til ein hugnaligan dag, har vit fáa drekkamunn og køkur afturvið. Foreldrafundir Felags foreldrafundir eru tvær ferðir um árið. Aftrat foreldrafundunum bjóða vit, eftir tørvi, hvørjum einstøkum foreldrapari til viðtalu um teirra barn/børn. Foreldrakaffi Av og á skipa vit fyri foreldrakaffi, og tá er høvi at hitta hini foreldrini á stovuni, og eisini at tosa við starvsfólkini. Børnini halda tað eisini vera stuttligt, at foreldrini koma inn á gólvið-kanska er okkurt barnið hevur hug at vísa tykkum. Foreldraráðið Góðu foreldur. Foreldraráðið á Dagstovninum í Hoyvík. Tit eru altíð vælkomin at heita á okkum við einum og hvørjum:) Barbara Eysturdal Huusgaard (Ragnhild í Grøna barnagarð) Búi Falkvard Clementsen (Lukas í Bláa barnagarði og Elias í Bláu vøggustovu)-tlf. 216509 Halldis Herlufsdóttir Johansen (Lukas í Bláa barnagarði og Elias í Bláu vøggustovu)-tlf. 503015 Jóannes Janusarson Østerø (Embla Rán í Reyða barnagarði)-tlf. 268112 Elsa Andreasen (Jórun í Reyða barnagarð)-tlf. 263914 Sharon Sivertsen (Isaiah í Grøna barnagarði og Liam í Grønu vøggustovu)-tlf. 275532 Sjúka Vit hava ikki umstøður at taka ímóti børnunum, um tey eru sjúk ella illa til passar. Pedagoglesandi Av og á hava vit pedagoglesandi í starvsvenjing á stovninum. Tey kunnu bæði koma frá Føroya Pedagogskúla í Havn ella frá onkrum skúla í Danmark. Hesi koma inn á eina stovu afturat teimum føstu starvsfólkunum, og skulu tey læra at samstarva og vera saman við børnunum, foreldrunum og starvsfólkunum á stovuni.